УНИВЕРЗИТЕТ У БЕОГРАДУ

**ФИЛОЗОФСКИ ФАКУЛТЕТ**

05.11.2025. године

**О Б А В Е Ш Т Е Њ Е**

Упис примљених кандидата на **МАСТЕР АКАДЕМСКЕ СТУДИЈЕ** обавиће се **13. и 14.11.** **у канцеларији број 1 и канцеларији број 10 од 10 до 14 часова** према распореду у прилогу.

За упис је потребно:

- индекс (потребно је да студенти купе индекс, залепе слику и попуне ЈМБГ, име , презиме и основне податке на првој страни)

- оверена копија дипломе и додатка дипломе или уверења о дипломирању са положеним испитима

- решење о признању стране јавне исправе или потврду Универзитета у Београду да је неопходна документација предата за признавање најкасније петнаест дана пре истека рока за пријаву (важи за кандидате који су завршили претходне студије у иностранству)

- 1 одштампан и потписан образац ШВ-20 (претходно попуњен на

адреси: http://sv20.f.bg.ac.rs)

- 2 фотографије 4,5х3,5 цм,

- извод из матичне књиге рођених (може неоверена копија, не мора да буде стара 6 месеци)

- доказ о уплати накнаде за финансирање заједничких послова на Универзитету у Београду у висини од 1500,00 динара за самофинансирајуће студенте и 2500,00 динара за стране студенте. Број рачуна за уплату 840-1614666-19 са моделом 97 и позивом на број 44115; Студенти који студирају на терет Буџет РС не плаћају наведену накнаду

- доказ о уплати накнаде за финансирање универзитетског Центра за развој каријере и саветовање студената у висини од 300,00 динара. Број рачуна за уплату 840-1614666-19 са моделом 97 и позивом на број 44115;

- студенти који сами финансирају своје школовање могу уплатити школарину на жиро-рачун Факултета број **840-1614666-19** (прва рата се уплаћује без позива на број, преостале са личним позивом на број који се преузима са индексом (налепница на последњој страни индекса).

**Висина школарине за држављане Републике Србије износи 130.720,00 динара, осим за студијски програм Друштво, држава, транзиција за који износи 218.544,00 динара. Школарина се може платити у десет рата.**

**Висина школарине за стране држављане износи 226.519,00 динара, осим за студијски програм Друштво, држава, транзиција за који износи 6.375,00 евра (у динарској противвредности по средњем курсу Народне банке Србије, на дан плаћања). Школарина се може платити у две рате.**

Студенти су у обавези да редовно уплаћују рате школарине.

Студенти су у обавези да чувају уплатнице као доказ о редовним уплатама у случају рекламације.

Студенту који није благовремено извршио своје обавезе неће бити дозвољено похађање наставе у другом семестру, односно полагање испита у јануарском и наредним испитним роковима.

Кандидати који нису завршили основне студије на Универзитету у Београду уз наведени материјал прилажу и потврду да је студијски програм који су завршили акредитован.

Кандидати који нису држављани Републике Србије су у обавези да донесу потврду о здравственом осигурању за школску 2025/26. годину.